માનવમિત્ર, ગુજરાત : ગુજરાતમાં ભણતરનો ભાર અને મોંઘવારીનો ભારે દામ જેવા ઘાટ શિક્ષણમાં થયા છે, ત્યારે ભણતર એટલું બધું મોંઘુદાટ થઇ ગયુ છે, જેમાં રાજ્ય સરકારે 22 વર્ષનાં શાસનમાં કોઇ નવી સરકારી શાળાઓનો પ્રોજેક્ટ ન મુકતાં પ્રાઇવેટ સ્કુલોનાં માંધાતાઓ ભારે ફાટ્યા છે, ત્યારે રાજ્ય સરકારે જે ફી નિયત કરેલી છે, તેને અવગણ્યા વગર આજે પણ બેફામ ખાનગીમાં લઇ રહી છે. ત્યારે ગુજરાત હાઇકોર્ટમાં પણ શિક્ષણનાં માંધાતાઓને ફટકાર પડ્યા છતાં સરકારને ગાંઠતા નથી, ત્યારે સુપ્રિમકોર્ટમાં માંધાતાઓએ ન્યાય મેળવવા દડો ફેક્યો છે, અને તમામ શિક્ષણનાં માંધાતાઓ એક થઇને મોટા ગજાનાં એવા સુપ્રિમકોર્ટનાં વકીલ રોક્યા છે.